Kanalan lämmityskulut talvi 2014-2015 | Remonttireiska
Tee se itse -taloautomaation ansiosta meidän kanala lämpesi menneen talven tarkasti ja sähköä tuhlaamatta. Automaation ansiosta sähkökulutus on myös äärimmäisen helppo laskea. Jokainen lämmityskerta kestoineen löytyy automaation lokista.
Lämmityksen ohjaus oli yksinkertainen: Matalalämpöpaneeli kytkettiin päälle kun kanalan lämpömittarin lukema oli pienempi tai yhtä suuri kuin 3.5 astetta. Vastaavasti lämmitys sammutettiin kun kanalan lämpömittarin lukema oli suurempi tai yhtä suuri kuin 3.7 astetta. Kanalan lämpömittarin lukemaa luettiin kolme kertaa tunnissa ja matalalämpöpaneeli kytkettiin päälle tai pois neljä kertaa tunnissa riippuen lämpötilasta.
Kuva: Matalalämpöpaneelin “triggerit” ja toimenpiteet riippuen 3.kanala lämpömittarista
Kanalan lämmöstä vastaa 600W matalalämpöpaneeli, joka aloitti lämmityksen automaation ohjaamana 177 kertaa talven 2014-2015 aikana. Ensimmäisen kerran 23.11.2014 4:10 ja viimeisen kerran 27.3.2015 6:10. Keskimäärin paneeli oli päällä 47 minuuttia ja 53 sekuntia.
Koko talven aikana matalalämpöpaneeli oli päällä ja lämmitti kanalaa 235 tuntia ja 25 minuuttia. Lämmittämisen sähkönkulutus talven ajalta oli 141,25 kWh. Euroina 21,19 euroa. **
lämmitys päälle 177 krt
keskimäärin lämmitin päällä 47min 53sek kerrallaan
koko talven aikana lämmitin päällä 235h ja 25min
sähkönkulutus lämmitys talvi 2014-2015 aikana 141,25 kWh
Lue lisää miten kanalan lämmitys toteutettu. Lue myös kanalan lämmityskulut 2014 tai kanalan lämmityskulut tammikuu 2015. Lue lisää miten meidän taloautomaatio toteutettu: Kotiautomaatiota edullisesti
** Laskennassa käytetty sähkön hintana keskiarvoa / arviota, jossa sänköenergia ja sähkön siirto olisi yhteensä 0,15 eur/kWh.
Asiasanat: homeautomation kanala matalalämpöpaneeli matalalämpöpaneeli alk 600 sähkölämmitys taloautomaatio tee se itse
← Terassi kesäkuntoon
Tienkunnostusta Avantilla →
2 kommenttia kirjoitukseen “Kanalan lämmityskulut talvi 2014-2015”
Tämän kirjoituksen kommentointi suljetaan on 08.09.2018.
Copyright © 2004-2018 Remonttireiska by THA. All Rights Reserved. DB: 87 queries. 0.272 seconds. Magazine Basic created by c.bavota.